stanford-oval/wikipedia huggingface dataset:
Unelmien talli

Unelmien talli on kirjailija Tiina Lehtinevan luoma kirjasarja. Siihen kuuluu viisi osaa: Unelmien painajainen (Aikamedia, 2005), Unelmien laukka (Aikamedia, 2007), Unelmien tahdon (Aikamedia, 2008), Unelmien sinä (Mediapinta, 2009) sekä Unelmien lupaus (Mediapinta 2010). Sarjassa seurataan viiden päähenkilön elämää monipuolisesti ilosta suruun. Päähenkilöt ovat Kaisa, Elina, Kalle, Lauri ja Eetu. Kirjoissa hevoset ovat yhdistävä tekijä, joka ohjaa nuorten tarinaa, mutta varsinaiseksi hevoskirjasarjaksi ei tätä sarjaa voi leimata.
Vaikka sarjan kustantaja ja vaihtui kesken, tarina jatkuu samana. Kirjojen tapahtumat seuraavat toisiaan kronologisesti. Siitä huolimatta, että Mediapinnan julkaisemista romaaneista suuri osa on omakustanteita, ei Lehtinevan romaanit näihin lukeudu, vaan sopimus on tehty täyskustanteelle. Kirjojen aikaisempi kustantamo Aikamedia on keskisuuri kristillinen kustantamo. Lehtinevan ja Aikamedian yhteistyö jatkuu muiden kirjojen osalta edelleen.
Kirjojen synty

Sarja on syntynyt aikoinaan Lehtinevan alettua kirjoittaa sitä ystävälleen Elinalle. Tarinasta paisui kuitenkin vahingossa kirjasarja, jonka viimeinen osa Unelmien lupaus julkaistiin alkukeväästä 2010. Sarja on kerännyt itselleen uskollisen lukijakunnan ja tunnetaankin ehkä paremmin kristillisen kirjallisuuden piireissä. Kristillisenä nuortenkirjasarjana Unelmien talli onkin ainutlaatuinen Suomessa.
Lehtineva on ollut 13-vuotias aloittaessaan Unelmien painajaiseen johtaneen tarinasarjan kirjoittamisen. Hän tarjosi kirjaa kustantajalle 16-vuotiaana, ja se julkaistiin Lehtinevan ollessa 17-vuotias. Tähän mennessä hänellä oli jo pöytälaatikossaan valmiina sarjan kaksi seuraavaa osaa. Nuoresta iästään huolimatta Lehtineva on siis ehtinyt olla tuottoisa kirjailija jo ennen täysi-ikäisyyttä.
Kirjat ovat syntyneet Lehtinevan ja hänen ystävänsä haaveista, toiveista ja mielikuvituksesta. Lehtineva kirjoitti ja ystävä luki ja kommentoi - välillä jopa toivoi tietynlaisia tapahtumia. Neljäs ja viides osa ovat selvästi uudempia, ja niinpä niissä näkyy, kuinka Lehtineva on kehittynyt kirjoittajana.
Kirjojen juoni

Vaikka kirjoja on viisi, niissä on yhteinen juoni. Yksikään kirjoista ei ole oma itsenäinen kokonaisuutensa, vaan ne palvelevat koko sarjan läpi kulkevaa juonta. Alussa ovat Kaisa ja Elina, jotka ovat parhaat ystävykset. Nopeasti päähenkilöihin liittyvät kuitenkin myös Lauri ja Kalle, joista tulee tyttöjen poikaystävät. Kallesta Kaisalle ja Laurista Elinalle. Ensimmäisen kirjan loppupuolella päähenkilöhin liittyy vielä salaperäinen Eetu, joka on kirjojen salaperäinen ja väärinymmärretty sankari.
Kirjoissa tapahtuu nopeasti ja paljon. On hevosia, seikkailuja, vaaraa, draamaa, jännitystä sekä tietenkin romantiikkaa. Romantiikan voisikin sanoa olevan yksi sarjan pääteemoista, sillä nuorten rakkauselämän kiekurat ja koukerot ovat yksi juonenkäänteiden rikkaimmista esiintyjistä. Tarinan edetessä henkilöt kasvavat ja kypsyvät ja joutuvat tekemään itseään ja elämäänsä koskevia päätöksiä. Kaikki ratkaisut eivät ole helppoja, mutta sarjan lopussa odottavat huomattavasti kypsemmät ja itsenäiset Kaisa, Elina, Lauri, Kalle ja Eetu.
Kirjojen juoni > Unelmien painajainen

Aluksi tutustutaan henkilöihin ja näiden elämään kotoisten tapahtumien kautta. Sitten kaikki muuttuu, kun Kaisa joutuu muuttamaan toiselle paikkakunnalle ja joutuu hyvästelemään kaikki ystävänsä sekä poikaystävänsä. Hankaluuksista huolimatta seurustelu- ja ystävyyssuhteista yritetään kuitenkin pitää huolta. Myös uusia ystäviä löytyy. Pian Kaisa saa tietää päässeensä valtakunnallisiin karsintoihin, jotka ovat eräänlainen ratsastuskilpailu, jossa valitaan Suomen parhaita nuoria ratsastajia. Viisi parasta pääsevät sitten vuodeksi Englantiin valmennukseen. Kaisa onnistuu ratsastamaan itsensä viiden parhaan joukossa rapakon taakse, ja Englannissa uudenlainen seikkailu saa alkunsa, kun Kaisa tapaa serkkunsa Eetun. Eetu johdattaakin Kaisan monien salaisuuksien äärelle, ja niitä ratkotaan yhdessä Suomesta tuttujen ystävien kanssa. Kirja päättyy onnellisesti Kaisan paluuseen Suomeen, jonne myös Englannissa asuva serkku palaa pitkän tauon jälkeen.
Kirjojen juoni > Unelmien laukka

Kirja jatkaa siitä, mihin edellinen jäi. Kaisa on palannut Englannista ja nyt tarkoistus olisi viettää laatuaikaa ystävien kanssa, sillä pitkä ero on vaatinut veronsa. Kallen tapaaminen on erityisen tärkeää, sillä pojan edellisessä kirjassa esille tullut vakava sairaus saa Kaisan häpeämään sitä, ettei ole voinut olla tämän tukena. Kaiken sekoittaa kuitenkin Kaisan menetys rakkaasta hevosestaan Joonasta. Myös Eetu kokee kovia ja heittelehtii eri valintojen välillä. Ammattiratsastajaksi halajava poika löytää itsensä kesällä Saksasta, jossa toimii erityinen ratsastusvalmennuskoulu, jossa koulutetaan nuoria ratsastajia edelleen kohti omaa uraa. Tie ei kuitenkaan ole helppo, siitä pitävät huolen pojan elämää sinne tänne heittelevät vastaantulevat vaikeudet. Elina on viettänyt mukavan talven yhdessä Laurin kanssa, ja onni jatkuu kesälaitumilla aina yhteiseen juhannusreissuun saakka. Elina saa selville petoksen, joka murtaa hänen sydämensä ja parin tie katkeaa julmasti. Lauri joutuu syöksykierteeseen katumuksen ja masennuksen väliin, ja kaiken lisäksi kauas Helsinkiin. Kesän aikana kirjoihin tulee uusi tärkeä henkilö - Samuel. Tämä tummasilmäinen ranskalainen hurmuri sulattelee sydämiä ja saa erityisesti Kaisan mielenkiinnon. Kaisa törmää poikaan uuden hevosensa Dufailahin takia - mikä ei jää lainkaan sattumaksi. Kirja päättyy hyvin sekaviin tunnelmiin jokaiselta rintamalta, eikä lukija voi kuin odottaa sarjan seuraavaa osaa.
Kirjojen juoni > Unelmien tahdon

Unelmien tahdon -kirja jatkaa edelleen tiiviisti samaa tarinaa. Se vastaan moniin edellisten osien jättämiin kysymyksiin. Tässä osassa päähenkilöt seikkailevat urakalla Suomen ulkopuolella. Kaisa lähtee Samuelin seurassa Ranskaan, Eetu viettää aikaansa niin Saksassa kuin Ranskassakin. Myös Elina lähtee tuulettumaan Kaisan mukana Ranskaan ja päätyy kotimatkalla koukkaamaan Saksaan Eetun luokse. Eetu saa osansa kuuluisuuden tuulista, kun hänet valitaan työstämään musiikkivideota saksalaisen bändin kanssa. Kaisalle selviää asioita uudesta hevosestaan Dufailahista ja ystävyys Samueliin syvenee. Kotona odottava Kalle on mustasukkainen, ja Elinan mielestä syystäkin. Kutkuttavaa jännitystä koetaan Ranskassa, missä Kaisa tutustuu yhä uusiin ihmisiin ja sekaantuu jopa jonkinlaisten jengien väliseen riitaan. Suru koskettaa kaveriporukkaa kuoleman kautta, mutta yhdessä kaikesta selvitään. Elämä jatkuu kaikesta huolimatta. Kotona Suomessa Lauri joutuu epämiellyttävään tilanteeseen ja välit Elinan kanssa heittävät kärrynpyörää jatkuvasti. Kaisan menneisyydestä paljastetaan kipeä haava, mutta loppua kohden meno hiljenee ja henkilöt pääsevät rauhoittumaan. Yllätysmatka Saksaan saa liikutuksen kyyneleitä henkilöiden silmiin. Lopetus on tyydyttävämpi kuin ennen, mutta jättää silti kovin paljon odotuksia neljännelle osalle.
Kirjojen juoni > Unelmien sinä

Neljäs osa päädyttiin julkaisemaan eri kustantajan kautta, kun Aikamedian kanssa neuvottelut päätyivät liian suuriin muutoksiin kirjan juonen kannalta. Rankka Unelmien sinä näyttää elämän raakana todellisuutena, jossa pyöritään kuoleman rajamailla ja muistellaan menneitä. Salaperäisen Eetun tarina alkaa vihdoin olla kasassa. Kaisan ja Kallen suhdetta heilutteleva mustasukkaisuus koettelee nuorten suhdetta monesta suunnasta.  Elina ja Lauri pääsevät viimein sopuun ja yrittävät saada rikkoutuneen suhteen uuteen nousuun. Lopussa odottaa suuria yllätyksiä, jotka laittavat henkilöiden sydämet sykkimään. Loppu on lähes tyhjentävä, vaikka tarina onkin rakennettu niin, että henkilöiden elämästä on vain pakko saada tietää lisää.
Kirjojen juoni > Unelmien lupaus

Viides ja viimeinen osa päättää sarjan dramaattisiin tapahtumiin. Kaisan elämässä kaikki muuttuu. Kalle ja Dufailah lähtevät yhtä aikaa tytön elämästä ja uutta itsenäistä elämää on vaikea rakentaa. Kaisan elämä meneekin sirpaleita kerätessä. Onneksi läheltä löytyvä tuki auttaa jaksamaan, ja saa Kaisan tuntemaan olonsa turvalliseksi. Kallen elämässä puhaltavat myös muutoksen tuulet ja poika onkin muuttopuuhissa. Elämä alkaa hiljalleen kantaa. Elinan ja Laurin suhdetta koetellaan tällä kertaa armeijalla, joka vie Laurin viikoiksi pois Elinan luota. Tallilla kulutettu aika auttaa kuitenkin Elinaa viemään ajatuksensa muualle, ja yksinäisestä Kallesta on seuraa. Kaisan ja Elinan välille syntyy riitaa, joka jatkuu pitkään. Vihdoin Kaisa menee tapamaan Elinaa ja pakottaa tämän selvittämään asian. Ratkaisu löytyy, mutta se ei miellytä kaikkia. Eetu ja Venla asettuvat vihdoin aloilleen ja saavat yhteisen tulevaisuuden näköpiiriin konkreettisesti. Kirjan lopussa henkilöiden elämät ovat kaikille uuden luvun edessä. Uusi, itsenäinen ja jännittävä vaihe heidän elämässään voi alkaa. Lehtineva onkin lisännyt kirjan loppuun vielä yhteenvedon siitä, mihin kirjan henkilöt tästä jatkavat. Kurkistus tulevaan saa lukukärpäsen iskemään ja melkein toivoo, että sarja vielä jatkuisi.
Aiheesta muualta

Tiina Lehtinevan kotisivut uninen.suntuubi.com. Viitattu 9.7.2010.[vanhentunut linkki]
Tiina Lehtineva: Unelmien painajainen.  Aikamedia, 2005.
Tiina Lehtineva: Unelmien laukka.  Aikamedia, 2007.
Tiina Lehtineva: Unelmien tahdon.  Aikamedia, 2008.
Tiina Lehtineva: Unelmien sinä.  Mediapinta, 2009.
Tiina Lehtineva: Unelmien lupaus.  Mediapinta, 2010.
Riemuitse mieli, kiitä nyt, kieli

Riemuitse mieli, kiitä nyt, kieli on ruotsalaisen joululaulun ”Fröjdas vart sinne julen är inne” käännös.
Tämän joululaulun on vuonna 1881 kirjoittanut ruotsalainen opettaja ja maallikkosaarjaaja Nils Frykman (1842–1911). Laulun otsikkona oli ”Julmorgonen” (Jouluaamu) ja se liittyy jouluaamun jumalanpalveluksen tunnelmaan kynttilöiden valaisemassa kirkossa. Frykman oli kotoisin Värmlannin Sunnesta ja muistot Sunnen kirkon jouluaamun jumalanpalveluksesta sävyttävät laulun tekstiä. Neljäs säkeistö viittaa jouluaamun jumalanpalvelukseen: ruotsinkielisen tekstin ”Gamla och unga, låtom oss sjunga” on lähes suora lainaus perinteisestä Ruotsin kirkon jouluaamun alkuvirrestä 119, ”Var hälsad, sköna morgonstund / Oi, kirkas aamun sarastus”, sen 1. säkeistöstä: ”Unga, sjunga med de gamla”.
Laulun säveltäjä Wilhelm Theodor Söderberg (1845–1922) oli urkuri ja musiikinopettaja. Tämän joulululaulun sävelmä ilmestyi Sanningsvittnet-nimisessä lehdessä 22. joulukuuta 1881.
Laulun vanhin suomennos ”Riemuitse mielen', kiittäös kielen', joulu jo tullut on!” ilmestyi 1905 Hengellisten laulujen ja virsien 2. vihkossa. Myöhemmin laulun sanoja on uudistettu muotoon ”Riemuitse mieli, kiitä sä kieli, joulu jo tullut on”. Suomalaisessa jouluperinteessä se ei ole kuulunut kaikkein tunnetuimpien joululaulujen joukkoon. Laulu on julkaistu suomeksi Hengellisiä lauluja ja virsiä -kirjan ohella Hengellisessä laulukirjassa, laulu 47 ja Siionin matkalaulut -kokoelmassa, laulu 14.
Se on myös Ruotsin kirkon virsikirjassa, virsi 118 (”Riemuitse mieli, kiitä nyt, kieli”). Suomennos on Niilo Rauhalan 1997 tekemä uusi käännös.
El Noi de la Mare

El Noi de la Mare on perinteinen katalonialainen joululaulu 1800-luvun alkupuolelta. Katalonian ulkopuolella se tunnetaan parhaiten instrumentaalisena kitarakappaleena, jonka on sovittanut kitaravirtuoosi Miguel Llobet.
Sanat

Sanoituksesta tunnetaan monia erilaisia versioita.
| 0 | 1 | 2 |
| --- | --- | --- |
| Alkuperäinen sanoitus katalaaniksi (1800-luvulla Katalonia)  | Suomenkielinen sanoitus (2019 Ion Mittler) CC BY-SA 4.0  |  |
|  Què li darem a n’el Noi de la Mare,  què li darem que li sàpiga bo?    Panses i figues i nous i olives,  panses i figues i mel i mató.  |  Mitä antaisimme Lapselle äidin,  mikähän Pienelle maistua vois?    Tuoretta viikunaa kanssa oliivin,  valkoista juustoa mulla myös ois.  |  |
|  Què li darem al Fillet de Maria,  què li darem al formós Infantó?    Li darem panses amb unes balances,  li darem figues amb un paneró.  |  Mitä antaisin Pojalle Marian,  Lapselle kauniille kaukalossaan?    Pieniä leipiä kanssa hunajan,  pähkinääkin minä tuotua saan.  |  |
|  Tam-pa-tam-tam que les figues són verdes,  tam-pa-tam-tam que ja maduraran.    Si no maduren el dia de Pasqua,  maduraran en el dia del Ram.  |  Tam-pa-tam-tam, putoo viikunat kulhoon,  ram-pa-ram-pam, kovat pähkinät myös.    Vielä ei Lapsonen syö kuin maitoo,  nukkumaan käy, me kun valvomme yön.  |  |
Aiheesta muualla

Kuvia tai muita tiedostoja aiheesta El Noi de la Mare Wikimedia Commonsissa
Cato Deo -kuoron esitys
Wikisource
W (vuoden 2022 elokuva)

| W |
| --- | --- |
 Elokuvan juliste.
Ohjaaja:  Anna Eriksson
Käsikirjoittaja:  Anna Eriksson
Tuottaja:  Matti Pyykkö
Säveltäjä:  Anna Eriksson Juri Seppä
Kuvaaja:  Matti Pyykkö
Leikkaaja:  Anna Eriksson
Lavastaja:  Anna Eriksson
Valmistustiedot
Valmistusmaa:  Suomi
Tuotantoyhtiö:  Ihode Cursum Perficio Production
Levittäjä:  Pirkanmaan elokuvakeskus
Ensi-ilta:  2022 (Locarnon elokuvajuhlat) 23. syyskuuta 2022 (Suomi)
Kesto:  101 minuuttia
Alkuperäiskieli:  ranska kantoninkiinaa
Aiheesta muualla
IMDb 
Elonet
Infobox OKNimi-testi OK: 
W on Anna Erikssonin ohjaama ja käsikirjoittama suomalainen psykologinen draamaelokuva, joka sai ensi-iltansa vuonna 2022 Sveitsissä järjestettävillä Locarnon elokuvajuhlilla. Pohjois-Amerikan ensi-ilta oli lokakuussa 2022 Montrealissa Festival du Nouveau Cinemassa
Elokuvassa kuolemaa tekevä Madame Eurooppa viettää kiinalaisen mieskoneen kanssa aikaa lumen peittämän autiomaan keskellä. Lähistöllä sijaitsevaan instituuttiin saapuu muukalainen, joka keskeyttää siellä olevien sairaanhoitajien toimet.
Näyttelijät

| 0 | 1 | 2 |
| --- | --- | --- |
|  Anna Eriksson  | … |  Madame Eurooppa   |
|  Hanna Trygg  | … |  sairaanhoitaja   |
|  Jussi Parviainen  | … |  vallankumouksen aave   |
|  Parco Lee  | … |  kiinalainen mieskone   |
|  Jooseppi Pyykkö  | … |  poika   |
|  Iida Rauma  | … |  sairaanhoitaja   |
|  Ninja Sarasalo  | … |  sairaanhoitaja   |
|  Karina Kivilahti  | … |  sairaanhoitaja   |
|  Kirsi Nisonen  | … |  sairaanhoitaja   |
|  Marianna Uutinen  | … |  sairaanhoitaja   |
|  Eeva Trygg  | … |  sairaanhoitaja   |
|  Minttu Vesala  | … |  sairaanhoitaja   |
Vastaanotto

Turun Sanomien kriitikko Kari Salminen antoi elokuvalle 5 tähteä ja kuvailee Erikssonia viimeiseksi avantgardistiksi.
Keskisuomalaisen elokuvakriitikko Olli-Matti Oinonen kuvailee elokuvaa marttyyrirunoudeksi, jossa intensiteetti salpaa hengityksen.
Suomen Kuvalehden Kalle Kinnunen kuvaili elokuvan sisältävän videotaidetta muistuttavia staattisia ja jäätäviä näyttämökuvia. Hän piti elokuvaa uuvuttavana ja rankistelevana.
Helsingin Sanomien Tero Kartastenpään mukaan elokuva on kylmä ja iloton, pirstaleinen ja julistava.
Episodin Niko Ikonen kirjoitti, että "katsojat tulevat vihaamaan tätä elokuvaa – ja se on hyvä, koska taiteen pitää puhutella, eikä toimia sovittelijana tai minkäänlaisena kesytettynä sylikoirana. Vihatkaa tai rakastakaa, W ei jätä ketään kylmäksi."
Anna Erikssonille myönnettiin Espoo Ciné elokuvapalkinto 2022 Kotimaisen elokuvakulttuurin edistämisestä
Avausviikonloppuna elokuvaa kävi 11 teatterissa katsomassa yhteensä 167 henkilöä.
W-elokuva voitti parhaan ohjauksen ja parhaan näyttelijän (Anna Eriksson) palkinnot Prahan Independent elokuvajuhlilla. Lisäksi W-elokuva voitti parhaan elokuvan ja parhaan elokuvamusiikin palkinnot Wienin Independent elokuvajuhlilla. lähde?
Aiheesta muualla

Mankkinen, Jussi: Anna Eriksson näytteli uuden elokuvansa pääroolin kivuliaassa rautapuvussa jäätävässä kylmyydessä: ”Voin kohdella itseäni tällä tavalla, en muita”. Yle uutiset 14.9.2022.
| n k Anna Eriksson |
| --- | --- |
Pitkät elokuvat (ohjaus):  M (2018)  W (2022) 
Studioalbumit:  Anna Eriksson  Anna joulu  Odota mua  Kun katsoit minuun  Kaikista kasvoista  Sinusta sinuun  Ihode  Garden of Love  Mana  Gloria 
Kokoelmat:  Parhaat – Seurataan johtajaa  Annan vuodet 1997–2008  Annan vuodet
Bóg się rodzi

Bóg się rodzi, toiselta nimeltään Pieśń o Narodzeniu Pańskim, on puolalainen joululaulu. Tämän laulun mahtipontinen sävelmä pohjautuu Puolan kuninkaiden kruunajaisissa käytettyihin fanfaareihin 1600-luvulta tai 1700-luvulta. Sanoituksen on kirjoittanut Franciszek Karpiński vuonna 1792.
Sanat

| 0 | 1 | 2 |
| --- | --- | --- |
| Alkuperäinen sanoitus puolaksi (noin 1790 Karpiński)  | Suomenkielinen sanoitus (2019 Ion Mittler) CC BY-SA 4.0  |  |
|  Bóg się rodzi, moc truchleje,  pan niebiosów obnażony.  Ogień krzepnie, blask ciemnieje,  ma granice nieskończony.    Wzgardzony okryty chwałą,  śmiertelny Król nad wiekami.  A Słowo Ciałem się stało  i mieszkało między nami.  |  Syntynyt on Kuninkaamme,  taivaissakin on juhla.  Saapunut on Messiaamme,  odotus ei ollut turha.    Kansa koko maan iloitsee  lahjoilla ja antimilla.  Seimeen syntyneestä nousee  armollinen Hallitsija.  |  |
|  Cóż masz niebo nad ziemiany?  Bóg porzucił szczęście twoje.  Wszedł między lud ukochany,  dzieląc z nim trudy i znoje.    Nie mało cierpiał, nie mało,  żeśmy byli winni sami.  A Słowo Ciałem się stało  i mieszkało między nami.  |  Taivaissakin nyt iloitaan,  tää on suuri juhlapäivä.  Hän on saapunut kunniassaan,  odotimme tätä yötä.    Kansa koko maan iloitsee  lauluilla ja kulkueilla.  Seimeen syntyneestä nousee  armollinen Hallitsija.  |  |
|  W nędznej szopie urodzony,  żłób mu za kolebkę dano?  Cóż jest, czem był otoczony?  Bydło, pasterze i siano.    Ubodzy, was to spotkało  witać Go przed bogaczami.  A Słowo Ciałem się stało  i mieszkało między nami.  |  Kaikki juhlimaan kutsukaamme,  jokainen on tervetullut.  Iloitkaamme ja riemuitkaamme,  juhlapäivä on nyt tullut.    Kansa koko maan iloitsee  kaduilla ja pihamailla.  Seimeen syntyneestä nousee  armollinen Hallitsija.  |  |
|  Potem i Króle widziani  cisną się między prostotą,  Niosąc dary Panu w dani:  mirrę, kadzidło i złoto.    Bóstwo to razem zmieszało  z wieśniaczymi ofiarami.  A Słowo Ciałem się stało  i mieszkało między nami.  |  Kuninkaat sekä alamaiset  juhlistavat tätä päivää:  juhlavieraat niin arvolliset,  joita usein kansa ei nää.    Kansa koko maan iloitsee  kodeissa ja yömajoissa.  Seimeen syntyneestä nousee  armollinen Hallitsija.  |  |
|  Podnieś rękę, Boże dziecię,  błogosław krainę miłą.  W dobrych radach, w dobrym bycie  wspieraj jej siłę swą siłą.    Dom nasz i majętność całą,  i Twoje wioski z miastami.  A Słowo Ciałem się stało  i mieszkało między nami.  |  Kohottakaa nyt riemuhuuto,  toivottakaa menestystä.  Nyt on juhlimisen jo vuoro,  tervehtikää ystävystä.    Kansa koko maan iloitsee  herkuilla ja tarjoiluilla.  Seimeen syntyneestä nousee  armollinen Hallitsija.  |  |
Aiheesta muualla

puolankielinen äänite Wikimedia Commonsissa

laulun sanat puolaksi, ja käännös englanniksi
Mizerna cicha

Mizerna, cicha on Puolassa suosittu perinteinen joululaulu, jonka sanat on kirjoittanut Teofil Lenartowicz vuonna 1849. Alkuperäinen sävellyksen on tehnyt Jakub Wrzeciono 1800-luvulla, mutta nykyään tunnetuin versio on Jan Gallin säveltämä, noin vuodelta
1900.
Sanat

Laulussa on alun perin ollut 11
säkeistöä,
joista nykyään lauletaan yleensä vain neljä tai
viisi, jotka on lueteltu alla.
| Alkuperäinen puolankielinen sanoitus (1849 Lenartowicz) | Kirjaimellinen suomennos | Suomenkielinen sanoitus (2018 Ion Mittler) CC BY-SA 4> 0  |
| --- | --- | --- |
|  Mizerna, cicha,  stajenka licha  pełna niebieskiej chwały.    Oto leżący,  przed nami śpiący  w promieniach Jezus mały.  |  Köyhä ja hiljainen  nöyrä talli  täynnä kunniaa taivaan:    Täällä lepää  edessämme unisena  ja säteilevänä pieni Jeesus.  |  Nöyrä ja köyhä  hiljainen talli  täynnä kunniaa taivaan:    Vaikka on myöhä,  isäntä salli  yöksi jäädä vieraan.  |
|  Nad nim anieli  w locie stanęli  i pochyleni klęczą.    Z włosy złotymi,  z skrzydła białymi  pod malowaną tęczą.  |  Enkelit hänen yllään  pysähtyivät lentämästä  ja kumartuivat polvilleen.    Kultaisin hiuksin,  valkoisin siivin,  värikkään sateenkaaren alla.  |  Enkelit siellä  jo ympärillä  polvilleen kumartui,    kultaiset hiukset,  valkoiset siivet  lapsen ylle kaartui.  |
|  I oto mnodzy,  ludzie ubodzy  radzi oglądać Pana.    Pełni natchnienia,  pełni zdziwienia  upadli na kolana.  |  Ja täällä on monia  köyhiä ihmisiä, jotka  kehottavat katsomaan Herraa.    Täynnä ihmetystä,  täynnä yllättyneisyyttä  he lankesivat polvilleen.  |  Kylällä tuolla  ihmiset koolla,  saapuu katsomaan Herraa    ihmetellen  ja kysellen,  kuka on tää poika?  |
|  Wielkie zdziwienie:  wszelkie stworzenie  cały świat orzeźiony.    Mądrość Mądrości,  Światłość Światłości  Bóg - człowiek tu wcielony!  |  Suuri yllätys:  koko luomakunta,  koko maailma uudistuu:    Viisautta viisaudesta,  valoa valkeudesta,  Jumala ihmiseksi syntynyt tänne.  |  Armon töitä  sekä ihmeitä  pian me nähdä saamme:    Viisautta,  valkeutta  Hän tuo maailmaamme.  |
|  Oto Maryja,  czysta lilija  przy niej staruszek drżący.    Stoją przed nami,  przed pastuszkami  tacy uśmiechający.  |  Tässä on Maria,  puhdas lilja,  vapisevan vanhan miehensä kanssa:    He seisovat edessämme,  paimenten edessä,  hymyillen niin.  |  |
Aiheesta muualla

IMSLP sheet music for Mizerna cicha
Edyta Gorniak: Mizerna cicha / Official Music Video
Hanna Banaszak – Wigilia z Hanną Banaszak
Noël des enfants qui n’ont plus de maison

Noël des enfants qui n'ont plus de maison ("Kotinsa menettäneiden lasten joulu") on ranskalaisen säveltäjä Claude Debussyn joulukuussa 1915 säveltämä joululaulu sooloäänelle ja pianolle säveltäjän omiin sanoihin. Auguste Durand julkaisi kappaleen seuraavana vuonna. Laulu jäi säveltäjän viimeiseksi ja hän kirjoitti sen sairaana ennen seuraavan päivän leikkausoperaatiota. Pituutta kappaleella on noin kaksi ja puoli minuuttia.
Alkukieliset sanat

Nous n’avons plus de maisons !
Les ennemis ont tout pris, tout pris, tout pris,
Jusqu’à notre petit lit!
Ils ont brûlé l’école et notre maître aussi,
Ils ont brûlé l’église et monsieur Jésus-Christ,
Et le vieux pauvre qui n’a pas pu s’en aller!
Nous n’avons plus de maisons!
Les ennemis ont tout pris, tout pris, tout pris,
Jusqu’à notre petit lit!
Bien sûr! Papa est à la guerre,
Pauvre maman est morte!
Avant d’avoir vu tout ça.
Qu’est-ce que l’on va faire ?
Noël, petit Noël, n’allez pas chez eux, n’allez plus jamais chez eux, punissez-les !
Vengez les enfants de France !
Les petits Belges, les petits Serbes, et les petits Polonais aussi !
Si nous en oublions, pardonnez-nous.
Noël ! Noël ! surtout, pas de joujoux,
Tâchez de nous redonner le pain quotidien.
Nous n’avons plus de maisons!
Les ennemis ont tout pris, tout pris, tout pris.
Jusqu’à notre petit lit!
Ils ont brûlé l’école et notre maître aussi,
Ils ont brûlé l’église et monsieur Jésus-Christ,
Et le vieux pauvre qui n’a pas pu s’en aller !
Noël ! Écoutez-nous, nous n’avons plus de petits sabots !
Mais donnez la victoire aux enfants de France.
Sanoitusten suora suomennos

Meillä ei ole enää koteja,
Viholliset veivät kaiken, veivät kaiken, veivät kaiken,
jopa pienen sänkymme!
He polttivat koulun ja opettajan myös,
He polttivat kirkon ja herran Jeesuksen Kristuksen,
Ja erään vanhan miesparan, joka ei päässyt karkuun,
Meillä ei ole enää koteja,
Viholliset veivät kaiken, veivät kaiken, veivät kaiken,
jopa pienen sänkymme!
Isä on sodassa, totta kai,
äitiraukka on kuollut!
Ennen kuin näki tämän kaiken.
Mitä on tehtävä?
Joulu, pieni joulu,
älä mene heidän luokseen,
älä enää koskaan mene heidän luokseen,
rankaise heitä!
Kosta ranskan lapsien puolesta!
Pienten belgialaisten, pienten serbialaisten,
ja pienten puolalaisten myös!
Jos unohdimme jotkut, anna meille anteeksi.
Joulu! Joulu! Etenkään ei leluja,
Kamppaile, että saisimme taas jokapäiväisen leivän.
Meillä ei ole enää koteja,
Viholliset veivät kaiken, veivät kaiken, veivät kaiken,
jopa pienen sänkymme!
He polttivat koulun ja opettajan myös,
He polttivat kirkon ja herran Jeesuksen Kristuksen,
Ja erään vanhan miesparan, joka ei päässyt karkuun,
Joulu! Kuuntele meitä, meillä ei ole enää pieniä puukenkiäkään,
mutta anna voitto Ranskan lapsille!